Mamoré

Mamoré estas rivero en Bolivio. Ĝi estas la dekstra fonta rivero de la rivero Madeira, la plej granda alfluo de la rivero Amazono en Sudameriko. Per meznombra trafluo de 8 200 m²/s da akvo kaj longeco de 1 930 kilometroj temas pri unu el la plej grandaj riveroj de Bolivio. Ĝi ekestas per kunfluo de la riveroj Ichilo kaj Chapare. La Río Grande estas la plej longa dekstra alfluo kaj same konsideratas fonta rivero.

La maldekstra fontorivero Chapare fontas en montaro oriente de la urbo Cochabamba, la dekstra fontorivero fontas okcidente de la urbo Santa Cruz. Proksimume 20 kilometrojn post la kunfluo de tiuj du riveroj de dekstre alfluas aldone la rivero Río Grande, kiu havas kompare malmultan akvon, sed pro sia granda longo de 1 438 kilometroj konsideratas aldona fontorivero. La rivero Mamoré preterfluas la urbon Trinidad, kaj ĉe la limo inter Bolivio kaj Brazilo de dekstre alfluas la rivero Guaporé (jan la brazila nomo), kiu en Bolivio havas la nomon Itenéz. Apud la urbo Villa Bella la rivero Mamoré kunigas kun la iom pli akvoriĉa rivero Beni al rivero Madeira, la plej granda alfluo de la rivero Amazono.

Kategorio:Riveroj en Ameriko
Kategorio:Riveroj en Bolivio